 Ẹbí Dbanj kò fẹ sọrọ lórí ọrọ náà Ènìyàn kan nínú ẹbí wọn tí kò fẹ ká a dárukọ rẹ, sọ pé àwọn kò fẹ sọrọ nítorí ọrọ tó kan mọlẹbí ni. Ìròyìn fihàn wí pé ìṣẹlẹ náà lu síta ni nítorí ẹbí sọ wí pé àwọn fẹ kí ohun gbogbo wà ní bòńkẹlẹ. Bákan náà, wọn ní àwọn kò ní dáhùn ìfọrọwánilẹnuwò kankan lórí ọrọ náà. Àwọn iròyin tì ẹ leè ní ìfẹ sí: Ní àkókó tí akọròyìn BBC bẹ agbolé àwọn Dbanj wò, kò sí olórin náà nílé bẹẹ sì ni kò sí ohun tó jọ pé ìyàwó rẹ náà wà níbl. Wọn ní ògiri ló la ẹnu tí ọrọ náà ṣe lu síta Kódà bí ẹ bá ṣe ń súnmọ agbo ilé gbajúgbajà náà, ìdàkejì gbáà ni afẹfẹ ibẹ jẹ sí bó ṣe ń gbóná níta káàkiri àwọn ẹrọ ayélujára láti ìgbà tí ìṣẹlẹ náà ti ṣẹlẹ. Ṣe ni gbogbo àdúgbò dákẹ rọọrọ báyìí, bóyá títí di ìgbà tí Dbanj náà bá dé. Ju gbogbo rẹ lọ, ẹbí náà ń gbìyànjú láti má fèsì sí àtẹjáde kankan èyí tó ti ń jà kálẹ láti ìgbà tí ọmọ ọdún kan ọmọ Dbanj, Daniel Oyebanji kẹta ti dákẹ. Àwọn ẹbí gbajúgbajà akọrin tàkasúfèé ọmọ orílèèdè Nàìjíríà, Daniel Oyebanjo tí gbogbo ènìyàn mọ sí Dbanj sọ pé àwọn banujẹ gidi gan lórí ikú ọmọ náà. : Ikú ọmọ Dbanj: Àwọn mọlẹbí sọrọ lórí ikú ọmọ rẹ 